Avis juridique important

|

31971L0348

Οδηγία 71/348/ΕΟΚ του Συμβουλίου της 12ης Οκτωβρίου 1971 περί προσεγγίσεως των νομοθεσιών των κρατών μελών των σχετικών με τις συμπληρωματικές διατάξεις για μετρητές υγρών εκτός του ύδατος

Επίσημη Εφημερίδα αριθ. L 239 της 25/10/1971 σ. 0009 - 0014 Φινλανδική ειδική έκδοση: Κεφάλαιο 13 τόμος 2 σ. 0083  Δανική ειδική έκδοση: Σειρά I Κεφάλαιο 1971(III) σ. 0762  Σουηδική ειδική έκδοση: Κεφάλαιο 13 τόμος 2 σ. 0083  Αγγλική ειδική έκδοση: Σειρά I Κεφάλαιο 1971(III) σ. 0860  Ελληνική ειδική έκδοση: Κεφάλαιο 13 τόμος 1 σ. 0222  Ισπανική ειδική έκδοση: Κεφάλαιο 13 τόμος 2 σ. 0099  Πορτογαλική ειδική έκδοση : Κεφάλαιο 13 τόμος 2 σ. 0099

ΟΔΗΓΙΑ ΤΟΥ ΣΥΜΒΟΥΛΙΟΥ της 12ης Οκτωβρίου 1971 περί προσεγγίσεως των νομοθεσιών των Κρατών μελών των σχετικών με τις συμπληρωματικές διατάξεις για μετρητές υγρών εκτός του ύδατοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2)Εκτιμώντας:  ότι στα Κράτη μέλη η κατασκευή καθώς και οι τρόποι ελέγχου των συμπληρωματικών συσκευών για μετρητές υγρών αποτελούν αντικείμενο επιτακτικών διατάξεων, οι οποίες διαφέρουν από το ένα Κράτος μέλος στο άλλο και εμποδίζουν ως εκ τούτου τις συναλλαγές των  οργάνων αυτών- ότι πρέπει συνεπώς να προβεί στην προσέγγιση των διατάξεων αυτών- ότι η οδηγία του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τα όργανα μετρήσεως και τις μεθόδους μετρολογικού ελέγχου(3) καθόρισε τις διαδικασίες εγκρίσεως προτύπου ΕΟΚ και του αρχικού ελέχου ΕΟΚ  των οργάνων μετρήσεως- ότι σύμφωνα με την οδηγία αυτή, πρέπει να καθορισθούν για τις συμπληρωματικές διατάξεις για μετρητές υγρών εκτός του ύδατος οι τεχνικές προδιαγραφές κατασκευής και λειτουργίας- ότι η οδηγία του Συμβουλίου της 26ης Ιουλίου 1971  περί προσεγγίσεως των νομοθεσιών των Κρατών μελών των σχετικών με τους μετρητές υγρών εκτός του ύδατος(4) έχει ήδη καθορίσει τις τεχνικές προδιαγραφές κατασκευής και λειτουργίας, στις οποίες πρέπει να ανταποκρίνονται- ότι οι συμπληρωματικές διατάξεις  δύνανται ή πρέπει να αποτελούν αναπόσπαστο μέρος ορισμένων μετρητών υγρών εκτός του ύδατος,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η παρούσα οδηγία εφαρμόζεται στις συμπληρωματικές διατάξεις για ογκομετρικούς μετρητές υγρών εκτός του ύδατος που καθορίζονται στο παράρτημα.   Άρθρο 2  Οι συμπληρωματικές διατάξεις για ογκομετρικούς μετρητές οι οποίοι δύνανται να λάβουν τις σφραγίδες και σήματα ΕΟΚ περιγράφονται στο παράρτημα. Αποτελούν αντικείμενο μιας εγκρίσεως προτύπου ΕΟΚ. Υποβάλλονται στον αρχικό έλεγχο ΕΟΚ συγχρόνως με  τους μετρητές, με τους οποίους είναι συνδεδεμένες.   Άρθρο 3  1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός δεκαοκτώ μηνών από της κοινοποιήσεώς της και ενημερώνουν περί αυτού αμέσως την  Επιτροπή.  2. Τα κράτη μέλη γνωστοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.   Άρθρο 4  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 12 Οκτωβρίoυ 1971.  Για το Συμβούλιο Ο Πρόεδρος I. VIGLIANESI  (1) ΕΕ αριθ. Α 100 της 12. 10. 1971, σ. 4.  (2) ΕΕ αριθ. Α 93 της 21. 9. 1971, σ. 27.  (3) ΕΕ αριθ. Ν 202 της 6. 9. 1971, σ, 1.  (4) ΕΕ αριθ. Ν 202 της 6. 9. 1971, σ. 32.      ΠΑΡΑΡΤΗΜΑ   ΚΕΦΑΛΑΙΟ I ΔΙΑΤΑΞΕΙΣ ΜΗΔΕΝΙΣΜΟΥ ΤΩΝ ΔΙΑΤΑΞΕΩΝ ΕΝΔΕΙΞΕΩΣ ΟΓΚΟΥ  1.1. Διάταξη μηδενισμού είναι διάταξη, η οποία μηδενίζει την διάταξη ενδείξεως, είτε δια χειροκινήτου επεμβάσεως είτε δι' ενός αυτομάτου συστήματος.  1.2. Η διάταξη μηδενισμού δεν πρέπει να επηρεάζει το αποτέλεσμα της μετρήσεως.  1.3. Όταν αρχίζει η εργασία μηδενισμού, πρέπει να είναι αδύνατο να αναφανεί ένα νέο αποτέλεσμα μετρήσεως εφόσον δεν έχει τελειώσει ο χειρισμός αυτός.  1.4. Οι απαιτήσεις που εμφαίνονται στα σημεία 1.2 και 1.3 δεν είναι υποχρεωτικές:  1.4.1. Για τις διατάξεις ενδείξεως, των οποίων ο πίνακας φέρει την επιγραφή:  "Απαγορεύεται για την άμεση πώληση στο κοινό" ή μία άλλη ισοδύναμη ένδειξη περιορισμού της χρήσεως.  1.4.2. Για τις διατάξεις ενδείξεως με δείκτες προσαρμοσμένους επί μετρητών, των οποίων η μεγίστη παροχή δεν υπερβαίνει τα 1 200 λίτρα ανά ώρα. Εάν οι μετρητές προορίζονται για πώληση πρέπει να είναι αδύνατο να αυξάνεται η ένδειξη δια της χειρός.  1.5. Επί διατάξεων ενδείξεως συνεχούς κινήσεως, μετά από κάθε μηδενισμό η ανεκτή απόκλιση εν σχέσει με την ένδειξη μηδέν είναι το πολύ ίση με το ήμισυ του μεγίστου ανεκτού σφάλματος επί της ελαχίστης παραδόσεως της εγγεγραμμένης επί της διατάξεως  ενδείξεως, χωρίς να υπερβαίνει το πέμπτο της τιμής της υποδιαιρέσεως της κλίμακος αριθμήσεως.  Επί διατάξεων ενδείξεως ασυνεχούς κινήσεως, η ένδειξη πρέπει να είναι σαφώς στο μηδέν.   ΚΕΦΑΛΑΙΟ II ΑΘΡΟΙΣΤΕΣ ΤΩΝ ΟΓΚΩΝ  2.1. Διάταξη ενδείξεως με διάταξη μηδενισμού δύναται να είναι εφοδιασμένη με ένα ή περισσοτέρους αθροιστές, οι οποίοι δεικνύουν, αθροίζοντάς τους, τους διαφόρους όγκους τους καταγραφέντες διαδοχικά στη διάταξη ενδείξεως.   2.2. Οι αθροιστές δεν πρέπει να φέρουν διάταξη μηδενισμού.  2.3. Οι αθροιστές δεν δύνανται να κατασκευάζονται παρά μόνο υπό τη μορφή διατάξεων ενδείξεως με ευθυγραμμισμένα ψηφία.  2.4. Οι αθροιστές δύνανται να είναι διατεταγμένοι κατά τέτοιον τρόπο ώστε να μη φαίνονται.  2.5. Η μονάδα στην οποία εκφράζονται οι αθροισθέντες όγκοι (ή το σύμβολό της) πρέπει να δεικνύεται και πρέπει να ανταποκρίνεται στις προδιαγραφές της οδηγίας για τους μετρητές υγρών εκτός του ύδατος.  2.6. Η υποδιαίρεση της κλίμακος του πρώτου στοιχείου κάθε αθροιστού πρέπει να είναι του τύπου 1-10n, 2-10n ή 5-10n επιτρεπομένων ογκομετρικών μονάδων όπου n ακέραιος αριθμός, θετικός ή αρνητικός ή μηδέν. Πρέπει να είναι ίση ή ανώτερη από την υποδιαίρεση  της κλίμακος του πρώτου στοιχείου της διατάξεως ενδείξεως με διάταξη μηδενισμού.  2.7. Εάν είναι δυνατό να παρατηρούνται συγχρόνως οι ενδείξεις των αθροιστών και εκείνες της διατάξεως ενδείξεως με διάταξη μηδενισμού, τα ψηφία των αθροιστών πρέπει να έχουν διαστάσεις το πολύ ίσες με το ήμισυ των διαστάσεων των αντιστοιχούντων στα  ψηφία των διατάξεων ενδείξεως με διάταξη μηδενισμού.   ΚΕΦΑΛΑΙΟ III ΔΙΑΤΑΞΕΙΣ ΕΝΔΕΙΞΕΩΣ ΟΓΚΟΥ ΜΕ ΠΟΛΛΑΠΛΕΣ ΕΝΔΕΙΞΕΙΣ (1) 3.1. Η διάταξη ενδείξεως δύνανται να φέρει πολλούς πίνακες. Επιπλέον δύναται να συνδεθούν με αυτή μία ή περισσότερες διατάξεις ταυτοχρόνου επαναληπτικής ενδείξεως.  3.2. Οι υποδιαιρέσεις της κλίμακος των διαφορών διατάξεων ενδείξεως δύνανται να έχουν διάφορες τιμές, αλλά η ελαχίστη παράδοση πρέπει να είναι μία και μοναδική και καθορισμένη σε σχέση με την υποδιαίρεση της κλίμακος, η οποία οδηγεί στη μεγαλύτερη τιμή  της παραδόσεως αυτής.  3.3. Οι απαιτήσεις της παρούσης οδηγίας και αυτές της οδηγίας της σχετικής με τους μετρητές υγρών εκτός ύδατος εφαρμόζονται σε κάθε συσκευή ενδείξεως και σε κάθε πίνακα.  3.4. Οι ενδείξεις των διαφόρων πινάκων της ή των διατάξεων ενδείξεως δεν πρέπει να παρουσιάζουν μεταξύ τους απόκλιση ανώτερη από το μέγιστο ανεκτό σφάλμα επί της ελαχίστης παραδόσεως, η οποία δεικνύεται επί του ή των διαφόρων πινάκων.   ΚΕΦΑΛΑΙΟ IV ΔΙΑΤΑΞΕΙΣ ΕΝΔΕΙΞΕΩΣ ΤΙΜΩΝ  4.1. Οι διατάξεις ενδείξεως όγκων με ευθυγραμμισμένα ψηφία και με διάταξη μηδενισμού δύνανται να συμπληρώνονται δια διατάξεως ενδείξεως τιμών ομοίως με ευθυγραμμισμένα ψηφία και με διάταξη μηδενισμού, της οποίας η  τιμή μονάδος είναι η τιμή μονάδος του όγκου, η οποία χρησιμοποιείται για την ένδειξη των όγκων.  4.2. Η τιμή μονάδος πρέπει να δύναται να ρυθμίζεται. Η εκλεγομένη τιμή μονάδος πρέπει να εμφαίνεται.  4.3. Οι διατάξεις επιλογής και εμφανίσεως της τιμής μονάδος πρέπει να είναι συνδεδεμένες με τη διάταξη ενδείξεως τιμών κατά τέτοιον τρόπο ώστε η τιμή που αντιστοιχεί σε μία μέτρηση να είναι πάντα ίση με το γινόμενο της επιλεγομένης και εμφανιζομένης  τιμής μονάδος επί τον επιδεικνυόμενον όγκο.  4.4. Οι σχετικές προδιαγραφές για τις διατάξεις ενδείξεως των όγκων που περιέχονται στην οδηγία τη σχετική με τους μετρητές υγρών εκτός ύδατος καθώς και οι διατάξεις των κεφαλαίων I, II και III του παρόντος παραρτήματος πρέπει να εφαρμόζονται, mutatis  mutandis, και στις διατάξεις ενδείξεως των τιμών, εξαιρέσει του σημείου 1.5 του σχετικού με το μηδενισμό.  4.5. Η χρησιμοποιοουμένη νομισματική μονάδα ή το σύμβολό της πρέπει να εμφανίζεται στον πίνακα της διατάξεως ενδείξεως.  4.6. Οι διαστάσεις των ψηφίων της διατάξεως ενδείξεως τιμών δεν πρέπει να υπερβαίνουν αυτές των ψηφίων της διατάξεως ενδείξεως όγκων.  4.7. Οι διατάξεις μηδενισμού της διατάξεως ενδείξεως τιμών και της ενδεικτικής διατάξεως των όγκων πρέπει να κατασκευάζονται κατά τέτοιον τρόπο ώστε η διεργασία μηδενισμού μιας οποιασδήποτε από τις δύο διατάξεις ενδείξεως να επισύρει αυτομάτως την  επαναφορά στο μηδέν του άλλου.  4.8.1. Η τιμή μιας ποσότητος ίσης με το μέγιστο ανεκτό σφάλμα επί της ελαχίστης παραδόσεως της εγγεγραμμένης επί του πίνακος της διατάξεως ενδείξεως, πρέπει να είναι τουλάχιστο ίση με το πέμπτο της τιμής της υποδιαιρέσεως της κλίμακος χωρίς να είναι  κατώτερη από την τιμή την αντιστοιχούσα σ' ένα διάστημα δύο χιλιοστομέτρων επί της κλίμακος του πρώτου στοιχείου της διατάξεως ενδείξεως τιμών, όταν η πορεία του κινητού μέρους αυτού του στοιχείου είναι συνεχής. Εντούτοις, δεν είναι αναγκαίο αυτό το  διάστημα του ενός πέμπτου της υποδιαιρέσεως ή των δύο χιλιοστομέτρων να αντιστοιχεί σε μία τιμή κατώτερη από μία των χρηματικών τιμών των απαριθμουμένων κατωτέρω αναλόγως με τη χώρα χρησιμοποιήσεως:  10 βελγικά ή λουξεμβουργιανά centimes 1 γαλλικό centime 1 ολλανδικό cent 1 λιρέττα 1 pfennig 4.8.2. Η τιμή μιας ποσότητος ίσης με το μέγιστο ανεκτό σφάλμα επί της ελαχίστης παραδόσεως της εγγεγραμμένης επί του πίνακος της διατάξεως ενδείξεως πρέπει να είναι ίση τουλάχιστο με δύο διαστήματα υποδιαιρέσεως της κλίμακος, όταν η πορεία του κινητού  μέρους του πρώτου στοιχείου της διατάξεως ενδείξεως των τιμών είναι ασυνεχής.  Εντούτοις δεν είναι αναγκαίο το διάστημα της υποδιαιρέσεως της βαθμίδος να είναι κατώτερο από μία των χρηματικών τιμών των καθοριζομένων στο σημείο 4.8.1.  4.9. Η διαπιστουμένη απόκλιση, στις συνήθεις συνθήκες χρήσεως, μεταξύ της διεκνυομένης τιμής και της τιμής της υπολογιζομένης με βάση την τιμή μονάδος και τον δεικνυόμενο όγκο, δεν πρέπει να υπερβαίνει την τιμή της ποσότητος της ίσης με το μέγιστο  ανεκτό σφάλμα επί της ελαχίστης παραδόσεως της αναγραφομένης επί του πίνακος της διατάξεως ενδείξεως.  Εντούτοις δεν είναι αναγκαίο όπως αυτή η απόκλιση είναι κατώτερη του διπλασίου μιας εκ των χρηματικών τιμών που καθορίζονται στο σημείο 4.8.1.  4.10. Επί των συνεχών διατάξεων ενδείξεως, μετά από κάθε μηδενισμό, η ανεκτή απόκλιση σε σχέση με την ένδειξη μηδέν πρέπει να είναι το πολύ ίση με το ήμισυ της χρηματικής τιμής της ποσότητος της ίσης με το μέγιστο ανεκτό σφάλμα επί της ελαχίστης  αναγραφομένης παραδόσεως στον πίνακα της διατάξεως ενδείξεως, χωρίς να υπερβαίνει το πέμπτο της τιμής της υποδιαιρέσεως της βαθμονομημένης κλίμακος.  Εντούτοις δεν είναι αναγκαίο η απόκλιση αυτή να είναι κατώτερη από τη μία των χρηματικών τιμών που καθορίζονται στο σημείο 4.8.1. Επί των ασυνεχών διατάξεων ενδείξεως, η ένδειξη πρέπει να είναι σαφώς μηδέν.   ΚΕΦΑΛΑΙΟ V ΔΙΑΤΑΞΕΙΣ ΕΚΤΥΠΩΣΕΩΣ  5.1. Μία διάταξη αριθμητικής εκτυπώσεως των όγκων δύναται να συνδέεται με τη διάταξη ενδείξεως ενός μετρητού.  5.2. Η τιμή της υποδιαιρέσεως της κλίμακος εκτυπώσεως πρέπει να είναι της μορφής 1-10n, 2-10n ή 5-10n εγκεκριμένες μονάδες όγκου, όπου n ακέραιος αριθμός θετικός, αρνητικός ή μηδέν.  5.3. Η τιμή της υποδιαιρέσεως της κλίμακος εκτυπώσεως πρέπει να είναι το πολύ ίση με το μέγιστο ανεκτό σφάλμα επί της ελαχίστης παραδόσεως της αναγραφομένης επί του πίνακος της διατάξεως ενδείξεως.  5.4. Η τιμή της υποδιαιρέσεως της κλίμακος εκτυπώσεως πρέπει να δεικνύεται επί της διατάξεως εκτυπώσεως.  5.5. Ο εκτυπούμενος όγκος πρέπει να εκφράζεται σε μία από τις μονάδες τις εγκεκριμένες για την ένδειξη των όγκων. Τα ψηφία, η χρησιμοποιουμένη μονάδα ή το σύμβολό της και το ενδεχόμενο κόμμα πρέπει να εκτυπώνονται από το όργανο επί της αποδείξεως.  5.6. Η διάταξη εκτυπώσεως δύναται να εκτυπώνει σήματα αναγνωρίσεως της παραδόσεως αυτής όπως: αριθμό σειράς, ημερομηνία, θέση μετρήσεως, φύση του υγρού.  5.7. Η διάταξη εκτυπώσεως δύναται να κατασκευάζεται κατά τέτοιον τρόπο ώστε η εκτύπωση να δύναται να επαναλαμβάνεται. Στην περίπτωση αυτή, οι εκτυπώσεις πρέπει να συμφωνούν πλήρως και να φέρουν ίδιον αριθμό σειράς.  5.8. Εάν ο όγκος προσδιορίζεται εκ της διαφοράς μεταξύ δύο εκτυπωμένων τιμών, εκ των οποίων η μία δύναται να εκφράζεται με μηδενικά, πρέπει να είναι αδύνατο να αποσύρεται η απόδειξη από τον εκτυπωτή κατά τη μέτρηση.  5.9. Εξαιρουμένης της περιπτώσεως της προβλεπομένης στο σημείο 5.8, ο εκτυπωτής πρέπει να είναι εφοδιασμένος με διάταξη μηδενισμού συνδεδεμένη μ' αυτή της διατάξεως ενδείξεως.  5.10. Η απόκλιση μεταξύ του όγκου του δεικνυομένου και του εκτυπωμένου όγκου δεν πρέπει να υπερβαίνει την τιμή μιας υποδιαιρέσεως της κλίμακος εκτυπώσεως.  5.11. Η διάταξη εκτυπώσεως δύναται να εκτυπώνει εκτός από τη μετρουμένη ποσότητα είτε την αντίστοιχη χρηματική τιμή, είτε την τιμή αυτή και την τιμή μονάδος. Δύναται επίσης να εκτυπώνει μόνο την προς πληρωμή χρηματική τιμή, όταν αυτή είναι συνδεδεμένη  με μία διάταξη ενδείξεως των όγκων και των χρηματικών τιμών, στην περίπτωση της αμέσου πωλήσεως στο κοινό.  Τα ψηφία, η χρησιμοποιουμένη χρηματική μονάδα, ή το σύμβολό της, και το ενδεχόμενο κόμμα πρέπει να εκτυπούνται επί της αποδείξεως. Τα ψηφία εκτυπώσεως των χρηματικών τιμών πρέπει να έχουν διαστάσεις το πολύ ίσες με αυτές των ψηφίων εκτυπώσεως της  μετρουμένης ποσότητος.  5.12. Η τιμή της υποδιαιρέσεως της κλίμακος εκτυπώσεως των χρηματικών τιμών πρέπει να είναι της μορφής 1-10n, 2-10n ή 5-10n νομισματικές μονάδες, όπου n αριθμός ακέραιος, θετικός ή αρνητικός ή μηδέν.  Αυτή η τιμή δεν πρέπει να υπερβαίνει τη χρηματική τιμή της ποσότητος την ίση με το μέγιστο ανεκτό σφάλμα επί της ελαχίστης εγγεγραμμένης παραδόσεως επί του πίνακος της διατάξεως ενδείξεως.  Εν τούτοις δεν είναι αναγκαίο όπως η τιμή της υποδιαιρέσεως της κλίμακος εκτυπώσεως είναι κατώτερη από μία εκ των χρηματικών τιμών που καθορίζονται στο σημείο 4.8.1.  5.13.1. Εάν ο μετρητής είναι εφοδιασμένος με διάταξη ενδείξεως τιμών, η απόκλιση μεταξύ της δεικνυομένης τιμής και της εκτυπούμενης τιμής δεν πρέπει να υπερβαίνει την τιμή υποδιαιρέσεως της κλίμακος εκτυπώσεως.  5.13.2. Εάν ο μετρητής δεν είναι εφοδιασμένος με διάταξη ενδείξεως των χρηματικών τιμών, η απόκλιση μεταξύ της εκτυπουμένης και υπολογιζομένης χρηματικής τιμής βάσει του δεικνυομένου όγκου και της χρηματικής τιμής μονάδος πρέπει να ανταποκρίνεται στις  συνθήκες τις καθοριζόμενες στο σημείο 4.9.   ΚΕΦΑΛΑΙΟ VI ΔΙΑΤΑΞΕΙΣ ΠΡΟΚΑΘΟΡΙΣΜΟΥ (2) 6.1. Οι μετρητές δύνανται να εξοπλίζονται δια διατάξεων προκαθορισμού.  Οι διατάξεις προκαθορισμού είναι διατάξεις οι οποίες επιτρέπουν την επιλογή της προς μέτρηση ποσότητος και οι οποίες διακόπτουν αυτομάτως τη ροή του υγρού στο τέλος της μετρήσεως της επιλεχθείσης ποσότητος.  6.2. Η επιθυμητή ποσότης επιλέγεται με τη βοήθεια διατάξεως με βαθμολογημένη κλίμακα ή επί μιας αριθμημένης διατάξεως.  6.3. Όταν ένας προκαθορισμός δύναται να πραγματοποιείται με τη βοήθεια πολλών ανεξαρτήτων χειρισμών, η τιμή υποδιαιρέσεως η αντιστοιχούσα σε έναν χειρισμό πρέπει να είναι ίση με την έκταση την προκαθορισθείσα εκ του χειρισμού της αμέσως κατωτέρας  σειράς.  6.4. Οι διατάξεις προκαθορισμoύ δύνανται να διευθετούνται κατά τέτοιον τρόπο ώστε η επανάληψη της επιλεγείσης ποσότητος να μην απαιτεί την εκ νέου χρήση των χειριστηρίων.  6.5. Οταν τα ψηφία της διατάξεως ενδείξεως του προκαθορισμού διακρίνονται εκ των ψηφίων της διατάξεως ενδείξεως, και αν είναι δυνατό να είναι ορατά συγχρόνως, τα πρώτα οφείλουν να έχουν διαστάσεις το πολύ ίσες με τα τρία τέταρτα των αντιστοίχων  διαστάσεων των δευτέρων.  6.6. Η ένδειξη της επιλεγείσης ποσότητος δύναται, κατά τη διάρκεια της μετρήσεως, είτε να παραμένει σταθερή, είτε να επιστρέφει προοδευτικώς στο μηδέν.  6.7. Η διαπιστουμένη απόκλιση στις συνήθεις συνθήκες χρήσεως μεταξύ της προκαθορισμένης ποσότητος και της ποσότητος που δεικνύεται υπό της διατάξεως ενδείξεως στο τέλος της μετρήσεως, δεν πρέπει να υπερβαίνει το ήμισυ του μεγίστου ανεκτού σφάλματος επί  της ελαχίστης παραδόσεως.  6.8. Οι προκαθορισμένες ποσότητες και οι ποσότητες που δεικνύονται από τη διάταξη ενδείξεως πρέπει να εκφράζονται δια της ιδίας μονάδος. Αυτή (ή το σύμβολό της) πρέπει να αναγράφεται επί της διατάξεως προκαθορισμού.  6.9. Η τιμή της μικρότερης υποδιαιρέσεως της κλίμακος της διατάξεως προκαθορισμού δεν πρέπει να είναι κατώτερη από την τιμή της υποδιαιρέσεως της κλίμακος του πρώτου στοιχείου της διατάξεως ενδείξεως.  6.10. Οι διατάξεις προκαθορισμού πρέπει να φέρουν μία διάταξη επιτρέπουσα την ταχεία διακοπή, σε περίπτωση ανάγκης, της ροής του υγρού.  6.11. Όταν μία διάταξη προκαθορισμού φέρει διάταξη επιτρέπουσα την επιβράδυνση της παροχής με σκοπό τη μέτρηση, τότε πρέπει να προβλέπεται μία διάταξη σφραγίσεως, εάν η τελευταία αυτή είναι αναγκαία, για να καθιστά αδύνατη την ενδεχόμενη τροποποίηση της  ρυθμίσεως αυτής.  6.12. Οι διατάξεις που δεικνύονται στα σημεία 6.7 και 6.11 δεν εφαρμόζονται εάν μία διάταξη εκτυπώσεως (κεφάλαιο V) είναι συνδεδεμένη με το μετρητή για να επιτρέπει την έκδοση τυπωμένης αποδείξεως ή εάν κατά την άμεση πώληση στο κοινό δεν είναι ορατή η  διάταξη προκαθορισμού.  6.13. Οι μετρητές με διατάξεις ενδείξεως των χρηματικών τιμών δύνανται επίσης να είναι εφοδιασμένοι με διάταξη προκαθορισμού των χρηματικών τιμών. Στην περίπτωση αυτή, η ροή του υγρού διακόπτεται τη στιγμή κατά την οποία η παρεχομένη ποσότης αντιστοιχεί  στην προκαθορισθείσα τιμή. Οι διατάξεις που δεικνύονται στα σημεία 6.1 έως 6.12 εφαρμόζονται αναλόγως.   ΚΕΦΑΛΑΙΟ VII ΣΦΡΑΓΙΣΗ  7.1. Διατάξεις σφραγίσεως πρέπει να προβλέπονται για να απαγορεύουν τη μετακίνηση συμπληρωματικών διατάξεων και την πρόσβαση στα εξαρτήματα που επιτρέπουν τη μεταβολή του αποτελέσματος της μετρήσεως.    (1) Οι λοιπές, εκτός των δια μηχανικού τρόπου, μεταβιβάσεις σε απόσταση θα αποτελέσουν αντικείμενο μεταγενέστερης οδηγίας. (2) Οι συσκευές αυτοεξυπηρετήσεως δια προπληρωμής θα αποτελέσουν το αντικείμενο μεταγενέστερης οδηγίας.